Yves Rocher

Yves Rocher (7 a viz Ebrel 1930 e Gazilieg – 26 a viz Kerzu 2009 e Pariz) a oa un ijinelour war dachenn ar gwezelad« Décès de l'industriel Yves Rocher », Ouest-France, Sadorn 26 a viz Kerzu 2009.

E vuhez
14 vloaz e oa pa varvas e dad ha d'ar mare-se e tivizas sikour e vamm a rae war-dro un embregerezh gwiaderezh bihan. A-hervez en dije desket digant ur bareerez penaos aozañ un traet diwar louzaouenn an dravoued. Neuze e tivizas Yves Rocher aozañ an traet e solier e di, ha gwerzhañ anezhañ war-eeun d'an dud o doa ezhomm anezhañ.

E embregerezh gwezelad a savas e 1959, ha diazezet e voe war ar gwerzhañ dre lizher ha war implij produioù naturel.

Maer Gazilieg e voe Yves Rocher etre 1962 ha 2008L'industriel Yves Rocher est mort, kemennadenn Reuters 26.12.09 18h10, war www.lemonde.fr, 26 a viz Kerzu 2009. Dedennet e oa gant buhez politikel hag armerzh Breizh, ha kuzulier-departamant e teuas da vezañ e 1982, ha kuzulier-rannvro e 1992. 
E 1977 e voe lakaet da Vreton ar bloaz gant skipailh ar gelaouenn viziek Armor Magazine. Urzh an Erminig a voe roet dezhañ e 2002, lakaet e voe da Ofiser al Légion d'honneur e 1992, hag e miz Ebrel 2007 e voe lakaet da Gomandour.

 Notennoù

Liamm diavaez
 Lec'hienn ofisiel an embregerezh
 L'Ouest en mémoire (Ina) - Yves Rocher e La Gacilly 1978

Rummad:Tud a afer Breizh
Rummad:Urzh an Erminig
Rummad:Ganedigezhioù 1930
Rummad:Marvioù 2009